Document ID: /roh_data/filtered/Bilingualer_Corpus_interleaved-it-rm.jsonl.gz/1365

This is a text translated from Italian to Rumantsch Grischun.
Nuove regole per la denominazione di origine controllata del vino

Nei Grigioni vi saranno nuove regole per la denominazione di origine controllata del vino (DOC). Il Governo grigionese ha approvato la relativa revisione parziale dell'ordinanza cantonale sul vino e l'ha posta in vigore con effetto al 1° marzo 2008.

Gli adeguamenti si sono resi necessari perché la Confederazione ha unificato la dichiarazione dei vini nei Cantoni e ha modificato le condizioni quadro per la tutela della denominazione di origine controllata. Affinché anche in futuro sia possibile impiegare queste denominazioni di origine nel Cantone dei Grigioni, le disposizioni cantonali devono essere adeguate al diritto federale. Per la Mesolcina valgono disposizioni particolari. Visto che la maggior parte delle uve di questa regione viene vinificata nel Cantone Ticino, le disposizioni per la Mesolcina vengono adeguate al diritto ticinese. Le nuove disposizioni si applicano per la prima volta per l'annata 2008. Le aziende vinicole che desiderano impiegare la denominazione di origine controllata devono annunciarsi entro il 31 marzo presso il Servizio specializzato.

Accolta con favore la modifica dell'ordinanza contro l'inquinamento atmosferico nel settore dei cantieri

Il Governo grigionese accoglie con favore la modifica prevista dalla Confederazione dell'ordinanza contro l'inquinamento atmosferico nel settore dei cantieri. La modifica mira a ridurre ulteriormente le emissioni di fuliggine sui cantieri e a uniformare a livello svizzero l'esecuzione. Il progetto prevede una limitazione uniforme delle emissioni di particelle per macchine e attrezzi su cantieri e in impianti simili.

Come scrive il Governo nella sua presa di posizione, la nuova regolamentazione semplifica notevolmente l'esecuzione. Ad esempio non è più necessario ordinare caso per caso misure volte alla riduzione delle emissioni per macchine da cantiere. Secondo il Governo, il progetto contiene tuttavia delle lacune. Tra le altre cose esso ritiene problematico il fatto che macchine vecchie, messe in esercizio prima del 2000, dovranno rispettare le direttive soltanto a partire dal 2015. In questo modo, le imprese che hanno già tempestivamente dotato le loro macchine e i loro attrezzi di sistemi di filtri antiparticolato omologati sono svantaggiate nei confronti di imprese che non lo hanno ancora fatto.

Dai comuni e dalle regioni

- Laax: viene approvata la revisione parziale della pianificazione locale del Comune di Laax del 19 settembre 2007.

- Zernez: viene approvata la revisione parziale della pianificazione locale del Comune di Zernez del 30 novembre 2007.

Sussidi cantonali a favore di diverse istituzioni

- Promozione della cultura: il Governo ha stanziato sussidi per un importo complessivo di 330'500 franchi per la promozione di 19 manifestazioni e opere culturali.

- visarte.graubünden: visarte.graubünden riceve per il 2008 un contributo per le borse di studio pari a 20'000 franchi, a sostegno dell'atelier "Fernando et Jean-Luc Lardelli, Cantons des Grisons Paris".

Affari del personale

Michelangelo Giovannini, domiciliato a Coira, è stato nominato vicecapo dell'Ufficio dell'energia e dei trasporti, nonché capo dello Stato maggiore.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 14.02.2008

La denominaziun d'origin controllada per il vin vegn reglada da nov

En il Grischun vegn reglada da nov la denominaziun d'origin controllada (AOC) per il vin. La regenza grischuna ha approvà la revisiun parziala correspundenta da l'ordinaziun chantunala davart il vin e l'ha mess en vigur per il 1. da mars 2008.

Questas adattaziuns èn necessarias, perquai che la confederaziun ha unifitgà la designaziun dals vins en ils chantuns e perquai ch'ella ha midà las cundiziuns generalas per la protecziun da la denominaziun d'origin controllada. Per ch'i saja er vinavant pussaivel da duvrar questas denominaziuns d'origin en il chantun Grischun, ston las disposiziuns chantunalas vegnir adattadas al dretg federal. Disposiziuns spezialas valan en quest connex per la Val Mesauc. Perquai che la pli gronda part da las ivas da quest territori vegn torclada en il chantun Tessin, vegnan las disposiziuns per la Val Mesauc adattadas al dretg tessinais. Las novas disposiziuns valan l'emprima giada per l'annada da vin 2008. Manaschis che produceschan vin e che vulan duvrar la denominaziun d'origin controllada, ston s'annunziar fin ils 31 da mars tar il post spezialisà.

La midada da l'ordinaziun per mantegnair l'aria pura en il sectur dals plazzals vegn beneventada

La regenza grischuna beneventa la midada da l'ordinaziun per mantegnair l'aria pura che la confederaziun ha planisà en il sectur dals plazzals. Quella ha l'intent da cuntinuar a reducir las emissiuns da fulin sin plazzals sco er d'unifitgar l'execuziun en l'entira Svizra. Il sboz prevesa ina limitaziun unitara d'emissiuns da particlas per maschinas e per apparats sin plazzals ed en stabiliments sumegliants.

Sco che la regenza declera en sia resposta da consultaziun, simplifitgescha la nova regulaziun considerablamain l'execuziun. Uschia na ston mesiras che reduceschan las emissiuns da maschinas da construcziun betg pli vegnir ordinadas individualmain. Tuttina vesa la regenza intginas mancanzas en il sboz. Tranter auter è ella da l'avis ch'i saja problematic che maschinas pli veglias, ch'èn vegnidas messas en funcziun avant l'onn 2000, stoppian observar las prescripziuns pir a partir da l'onn 2015. Interpresas che han equipà lur maschinas e lur apparats gia baud cun sistems da filters a particlas ch'èn vegnids controllads, vegnan uschia disfavurisadas envers interpresas che han tralaschà da far quai.

Da vischnancas e da regiuns

- Laax: La revisiun parziala da la planisaziun locala da la vischnanca da Laax dals 19 da settember 2007 vegn approvada.

- Zernez: La revisiun parziala da la planisaziun locala da la vischnanca da Zernez dals 30 da november 2007 vegn approvada.

Contribuziuns chantunalas a differentas instituziuns

- Promoziun da la cultura: La regenza ha concedì contribuziuns da totalmain 330'500 francs per promover 19 occurrenzas ed ovras culturalas.

- Visarte.grischun: Per sustegnair l'atelier "Fernando et Jean-Luc Lardelli, Canton des Grisons Paris" survegn la visarte.grischun ina contribuziun da stipendi da 20'000 francs per l'onn 2008.

Fatgs dal persunal

Michelangelo Giovannini, domicilià a Cuira, è vegnì elegì sco vicemanader da l'uffizi d'energia e da traffic sco er sco manader dal stab.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 14.02.2008